I fremtiden vil man kunne møde frivillige voksne med de karakteristiske gule jakker i Aalborgs natteliv. En ny afdeling af foreningen Natteravnene er netop blevet oprettet i Aalborg Centrum.

Foreningen af Natteravne har netop givet tilladelse til at starte en afdeling op i Aalborg Centrum. Ifølge den nyoprettede forening, vil de være synlige i nattelivet så vidt muligt alle hverdage og weekender, hvis det bliver muligt at skaffe frivillige. Natteravnene er en forening, der er synligt i gadebilledet for at hjælpe og snakke med børn og unge.